  **REPUBLIKA HRVATSKA**

 **OSJEČKO-BARANJSKA ŽUPANIJA**

##  **OPĆINA VLADISLAVCI**

##  **Općinski načelnik**

KLASA: 406-09/15-01/01

 URBROJ: 2158/07-03-15-01

 Vladislavci, 25. ožujka 2015**.**

Na temelju članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12 i 19/13) i članka 36. Statuta Općine Vladislavci („Službeni glasnik“ Općine Vladislavci broj 3/13) općinski načelnik Općine Vladislavci donosi

**ODLUKU**

**o provedbi mjera štednje u redovnom poslovanju**

**I**

Analizom troškova poslovanja vidljivo je da su troškovi poslovanja iz mjeseca u mjesec u porastu, što se najviše odnosi na **Rashode za materijal i energiju i Rashode usluge.** U cilju smanjenja troškova i vašeg utjecaja na smanjenje navedenih troškova u duhu sveopće racionalizacije nalažem svim djelatnicima racionalizaciju stvaranja troškova.

**II**

Racionalizacija i smanjenje troškova odnosi se prije svega na:

1. Smanjiti pozive prema mobilnim mrežama sa službenih telefona.

2. Smanjite količine otpreme pošte, koristite elektroničku poštu (mail).

3. Pri odlasku iz radnog i drugog prostora gasite rasvjetu.

4. Ne ostavljati upaljena računala kada niste na svom radnom mjestu, naročito preko noći i vikenda.

5. Koristiti dvostrani ispis i obostrano kopiranje gdje je to god moguće, smanjite broj nepotrebnih ispisa i kopija, uredite tekst prije ispisa odnosno kopiranja kako bi se smanjila potrošnja uredskog papira.

6. Kolor fotokopirajte uređaje i printere koristite isključivo za kolor tekstove.

7. Podesite uređaje za grijanje i hlađenje na preporučljivu sobnu temperaturu u radnim prostorijama na 25-26ºC.

8. Racionalnije koristite službeno kombi vozilo komunalnog pogona i alate koji koriste pogonsko gorivo.

9. Savjesno se odnosite prema opremi i alatima za rad sa što manjim fizičkim oštećenjima.

10. Racionalizirajte stvaranje troškova gdje god mislite da možete, doprinesite našoj sveukupnoj racionalizaciji troškova.

**III.**

Zadužuju se čelnik jedinstvenog upravnog odijela i upravitelj komunalnog pogona provesti mjere racionalizacije i smanjenja troškova iz točke II Odluke, te objaviti ovu Odluku na oglasnoj ploči i Službenom glasniku.

**IV**

Ova odluka stupa na snagu danom donošenja.

S poštovanjem,

Općinski načelnik

Marjan Tomas, v. r.